 26 ጥሪ 2020 መግለጺ ስእሊ, ካብ ስድራ እቶም ዝተጨወዩ ተምሃሮ ሓንቲ 17 ተምሃሮ ዩንቨርሲቲ ደምቢዶሎ ብምኽንያት ናይ ጸጥታ ጸገም ካብቲ ዩኒቨርሲቲ ናብ ዓዶም እናተመለሱ እናሃለዉ ብዘይተፈልጡ ሰባት ተጨውዮም ከምዝተወሰዱ ካብ ዝግለጽ ልዕሊ 50 መዓልታት ሓሊፉ ካብቶም ዝተጨወዩ ተምሃሮ መብዛሕተአን ደቂኣንስትዮ እየን መብዛሕቲኦም ስድራ ናይተን ተምሃሮ ነዚ ዜና መጭወይቲ ዝሰምዑ ብኣቆጻጽራ ኢትዮጵያ 24 ሕዳር 2012 ነይሩ ካብ ሽዑ ጀሚሮም ንክልተ ሰሙናት ብቴሌፎን ደሃይ ይረኽቡ ነይሮም ብድሕሪኡ ግን ደሃይ እተን ተምሃሮ ኣይረኸቡን በዚ ድማ ኣብ ሓያል ጭንቀት ተሸሚሞም ጸኒሖም 2 ጥሪ 2012 ቤት ጽሕፈት ቀዳማይ ሚኢስተር ኢትዮጵያ ብሃገራዊ ቴሌቪዥን ኣቢሉ ተጨውዮም ካብ ዝነበሩ ተምሃሮ 21 ከምዝተለቐቑን 6 ግን ገና ኣብ ኢድ ጨወይቶም ከምዘለዉን ገሊጹ ነይሩ ስድራ ተምሃሮ ግን ደቅና ኣይተመለሳን እዮም ዝብሉ መንግስቲ መብዛሕተኦም እቶም ተጨውዮም ዝነበሩ ተለቒቖም እዮም እኳ እንተበለ ውላደይ ተመሊሱ ዝበለ ስድራ ግና ኣይተረኸበን እዚ ድማ ካልእ ጥርጣረታት ክፈጥር ጀሚሩ መንግስቲ ኢትዮጵያ ድሕሪዚ ንጹር ሓበሬታ ኣብ ክንዲ ምሃብ ስቕታ ብምምራጹ ዝተቖጥዑ ዜጋታት ኣብ ማሕበራዊ ሚድያ ተምሃሮና ምለሱልና BringBackOurStudents ዝብል ጎስጓስ ጀሚሮም ኣለዉ ዝተጨወዩ ተምሃሮ ቢቢሲ ካብ ስድራ እቶም ዝተጨወዩ ተምሃሮ ብዝረኸቦ ሓበሬታ ዝርዝር ኣስማት ናይቶም ዝተጨወዩ ተምሃሮ እዚ ዝስዕብ እዩ በላይነሽ መኮንን ደምለው ሳምራዊት ቀሬ ኣስረስ ዘውዴ ግርማው ፈጠነ ሙሉ ዘውዴ ኣዳነ ግርማቸው የኔነህ ኣዱኛ ስርጉት ጌትነት ጥበቡ ትዕግስት መሳይ መዝገቡ መሠረት ከፍያለው ሞላ ዘመድ ብርሃን ደሴ ሞነሞን በላይ ኣበበ ጤናኣለም ሙላቴ ከበደ እስካለሁ ቸኮል ተገኘ ኣሳቤ ኣየለ አለም ቢተውልኝ ኣጥናፍ ኣለሙ ግርማው ሐብቴ እማኘው ኣታለለኝ ጌትነት ደረሰ ክንዳየሁ ሞላ ገበየሁ ብኸመይ ተጨውዮም? 